BEGRUNDELSE

1. BAGGRUND FOR FORSLAGET

"Nyt skub i beskæftigelse, vækst og investeringer" er en vigtig prioritet for den nye Kommission. Kommissionen gav i sit arbejdsprogram for 2015 tilsagn om at tage initiativer til at fremme integration og beskæftigelsesegnethed på arbejdsmarkedet, herunder foranstaltninger til at støtte medlemsstaternes bestræbelser på at få unge i arbejde. Det aktuelle forslag vedrørende ungdomsbeskæftigelsesinitiativet er en af måderne, hvorpå denne prioritet kan fremmes hurtigst muligt.

Ungdomsbeskæftigelsesinitiativet blev vedtaget efter en politisk opfordring på højt plan fra Det Europæiske Råd i februar 2013 til at bekæmpe den hidtil uset høje ungdomsarbejdsløshed i visse regioner i Den Europæiske Union (EU), som befinder sig i en særlig vanskelig situation. Det Europæiske Råd understregede på mødet i februar 2013 og i de efterfølgende konklusioner, at fremme af ungdomsbeskæftigelsen bør prioriteres højest. Det opfordrede til, at EU-budgettet mobiliseres til støtte for medlemsstaternes bestræbelser på at modvirke denne tendens. Formålet med ungdomsbeskæftigelsesinitiativet er at skaffe yderligere midler til fremme af ungdomsbeskæftigelsen til de regioner, der er hårdest ramt af ungdomsarbejdsløshed, bl.a. ved at gennemføre Rådets henstilling om oprettelsen af en ungdomsgaranti. Støtte under ungdomsbeskæftigelsesinitiativet kan kun rettes mod unge, der ikke er i arbejde eller under uddannelse, og til forskel fra Den Europæiske Socialfond kan der under initiativet ikke ydes støtte til systemer og strukturer. Ungdomsbeskæftigelsesinitiativet er integreret i ESF-programmeringen, og programmeringsordningerne kan bestå i et særligt operationelt program, en særlig prioritetsakse inden for et operationelt program eller en del af en eller flere prioritetsakser.

Fordi ungdomsarbejdsløshedssituationen allerede var så alvorlig, foreslog Kommissionen særlige bestemmelser, hvorved de samlede midler, der tildeles til ungdomsbeskæftigelsesinitiativet, afsættes (fremrykkes) i de første to år af programmeringsperioden 2014-2020 for at give mulighed for hurtig og omfattende iværksættelse af foranstaltninger på ungdomsområdet og omgående resultater. Operationer under ungdomsbeskæftigelsesinitiativet skal derfor i princippet være gennemført inden udgangen af 2018 og ikke udgangen af 2023, som er fristen for andre operationer der modtager støtte fra de europæiske struktur- og investeringsfonde (ESI-fondene), herunder Den Europæiske Socialfond. Desuden blev det besluttet, at udgifter under ungdomsbeskæftigelsesinitiativet er berettigede til støtte fra og med den 1. september 2013, og at der ikke kræves national medfinansiering til den specifikke tildeling til ungdomsbeskæftigelsesinitiativet. Der er også andre bestemmelser i den retlige ramme for 2014-2020, som skal fremskynde gennemførelsen af ungdomsbeskæftigelsesinitiativet.

Ungdomsbeskæftigelsesinitiativets kortere gennemførelsesperiode indebærer, at fremskridt med den praktiske gennemførelse i de første år vil være afgørende for, om man med initiativet kan løse problemerne for 7 mio. unge europæere, der ikke er i arbejde eller under uddannelse. Yderligere forsinkelser med gennemførelsen af ungdomsbeskæftigelsesinitiativet vil sandsynligvis være til gene for processen og medlemsstaternes foranstaltninger til at bekæmpe ungdomsarbejdsløsheden.

Et år efter vedtagelsen af ESF-forordningen og ungdomsbeskæftigelsesinitiativet har resultaterne imidlertid ikke levet op til de oprindelige forventninger. Selve fremrykningen af forpligtelserne til ungdomsbeskæftigelsesinitiativet og de øvrige specifikke foranstaltninger i forbindelse med initiativet har ikke ført til den forventede hurtige mobilisering af ressourcerne fra ungdomsbeskæftigelsesinitiativet. Nogle af hovedårsagerne hertil er de igangværende forhandlinger om de relevante operationelle programmer og indførelsen af de dertil hørende gennemførelsesordninger i medlemsstaterne, myndighedernes begrænsede kapacitet til at iværksætte indkaldelser af projektforslag og behandle ansøgninger hurtigt og utilstrækkelig forfinansiering til at iværksætte de fornødne foranstaltninger. Sidstnævnte problem har medlemsstaterne taget op på politisk plan. Flere af dem har på forskellige niveauer, herunder på samlinger i Rådet for Beskæftigelse, Socialpolitik, Sundhed og Forbrugerpolitik (EPSCO-Rådet) og på bilaterale møder med Kommissionen, givet udtryk for, at de har meget svært ved at indlede gennemførelsen af operationer, fordi der ikke er midler nok til forskudsbetalinger til støttemodtagerne. Europa-Parlamentet har også udtrykt bekymring over den træge iværksættelse af ungdomsbeskæftigelsesinitiativet. Situationen er særlig alvorlig i de medlemsstater, der har den højeste ungdomsarbejdsløshed, fordi det også er dem, der har de største budgetmæssige begrænsninger og mangler flest midler.

Kommissionen har allerede vedtaget 28 ud af de 34 operationelle programmer til gennemførelse af ungdomsbeskæftigelsesinitiativet og har afsluttet forhandlingerne om yderligere fire af disse, som blot skal vedtages. Desuden vedtog Rådet i 2014 en række landespecifikke henstillinger, hvori medlemsstaterne blev opfordret til at intensivere bestræbelserne på at nedbringe ungdomsarbejdsløsheden. Medlemsstaterne er i gang med at indføre ordninger til sikring af administrativ kapacitet og programgennemførelse for indeværende periode, og Kommissionen har støttet processen med teknisk vejledning. Med dette forslag ønsker Kommissionen at justere forfinansieringen og dermed løse det problem, som medlemsstaterne har rejst.

De aktuelle niveauer for den første forfinansiering, der er fastsat i forordningen om fælles bestemmelser, har vist sig at være utilstrækkelige til at dække det eksisterende finansieringsbehov og – i betragtning af det politiske tilsagn, som ungdomsbeskæftigelsesinitiativet er et udtryk for – til at støtte bestræbelserne på at reagere omgående og hurtigt på den uacceptabelt høje ungdomsarbejdsløshed i EU. De aktuelle niveauer for den første forfinansiering, der udbetales umiddelbart efter vedtagelsen af et operationelt program, svarer til 1 % af Unionens bidrag til det pågældende operationelle program (eller 1,5 % for medlemsstater, der modtager finansiel støtte). Desuden kan der kun foretages mellemliggende betalinger til en medlemsstat på grundlag af udgifter, som støttemodtagerne allerede har afholdt og betalt, og som medlemsstaten har attesteret. Mellemliggende betalinger skal anvendes til at refundere udgifter, som støttemodtagerne har afholdt. Derfor er de mellemliggende betalinger utilstrækkelige til at foretage forskudsbetalinger til støttemodtagerne.

Denne situation set i sammenhæng med stigningen i antallet af unge i fare for fattigdom eller social udstødelse kræver, at der iværksættes supplerende foranstaltninger, som løser de særlige problemer forbundet med ungdomsbeskæftigelsesinitiativet. Fremrykningen af midlerne til ungdomsbeskæftigelsesinitiativet bør understøttes af mekanismer, der i praksis kan sikre hurtig mobilisering af midlerne til operationer i programmeringsperiodens første år. Det er især nødvendigt at sikre, at den første forfinansiering, der udbetales til operationelle programmer til gennemførelse af ungdomsbeskæftigelsesinitiativet, er tilstrækkelig til at finansiere betalinger til støttemodtagere, så de kan iværksætte og gennemføre operationer. I modsætning til de øvrige programmer med delt forvaltning støttes ungdomsbeskæftigelsesinitiativet med en specifik tildeling, som finansieres fuldt ud over EU-budgettet. Den specifikke tildeling til ungdomsbeskæftigelsesinitiativet er således den eneste finansieringskilde under delt forvaltning, der er undtaget fra kravet om national medfinansiering. Med nærværende forslag vil den første forfinansiering, der stilles til rådighed fra den specifikke tildeling til ungdomsbeskæftigelsesinitiativet i 2015, blive øget til ca. 1 mia. EUR. Forslaget ændrer ikke på den første forfinansiering, der udbetales fra ESF til operationelle programmer til gennemførelse af ungdomsbeskæftigelsesinitiativet, og det ændrer heller ikke på den første forfinansiering, der i 2016 skal udbetales fra den specifikke tildeling til ungdomsbeskæftigelsesinitiativet. Endvidere påvirker det ikke den første forfinansiering, der udbetales til andre programmer, som medfinansieres af andre ESI-fonde.

Denne forhøjelse af den første forfinansiering fra den specifikke tildeling til ungdomsbeskæftigelsesinitiativet, der udbetales til operationelle programmer støttet under ungdomsbeskæftigelsesinitiativet (uanset programmeringsordningernes form), menes at være tilstrækkelig og fuldt ud i overensstemmelse med de specifikke regler, der gælder for ungdomsbeskæftigelsesinitiativet. Desuden har dette forslag til formål at tilpasse ungdomsbeskæftigelsesinitiativets forfinansieringsprofil til den profil, som programmerne under samhørighedspolitikken har, og således give mulighed for, at forfinansieringsniveauet i forbindelse med ungdomsbeskæftigelsesinitiativet svarer til det niveau, der normalt gælder for andre programmer. På den måde skal forslaget sikre, at ungdomsbeskæftigelsesinitiativet og fondene inden for samhørighedspolitikken behandles ens.

Desuden bør medlemsstaterne kun anvende den første forfinansiering til betalinger til støttemodtagere som led i gennemførelsen af det program, der støttes under ungdomsbeskæftigelsesinitiativet, jf. artikel 81, stk. 2, i forordningen om fælles bestemmelser, og den skal straks stilles til rådighed for det ansvarlige organ. For endvidere at sikre, at den yderligere forfinansiering fører til omgående gennemførelse af ungdomsbeskæftigelsesinitiativet, fastsættes det i forslaget for så vidt angår disse operationelle programmer, at den yderligere forfinansiering skal betales tilbage til Kommissionen, hvis Kommissionen 12 måneder efter denne forordnings ikrafttræden ikke har modtaget mellemliggende betalingsanmodninger, hvor Unionens bidrag fra ungdomsbeskæftigelsesinitiativet beløber sig til mindst 50 % af den yderligere forfinansiering.

Dette forslag er i overensstemmelse med Den Europæiske Unions politiske tilsagn om omgående at yde støtte til integration af unge på arbejdsmarkedet.

Sidst, men ikke mindst, ændrer dette forslag om at øge forfinansieringsbetalingerne til medlemsstaterne ikke de nationale tildelingers allerede vedtagne finansielle profil, det foreslås blot at fremrykke de tildelinger, der allerede er afsat til ungdomsbeskæftigelsesinitiativet i EU-budgettet. Forslaget giver derfor medlemsstaterne mere fleksible muligheder for at få adgang til disse midler og for at mobilisere dem bedre, hvilket vil lette gennemførelsen, hvorved midlerne anvendes til at iværksætte foranstaltninger, der fører direkte til integration af unge europæere på arbejdsmarkedet, navnlig gennem job, lærepladser og praktikpladser.

Hvis dette forslag ikke vedtages, vil den meget forsinkede gennemførelse af ungdomsbeskæftigelsesinitiativet vare ved – i strid med Det Europæiske Råds opfordring til omgående handling. Som følge af manglen på umiddelbart tilgængelige midler vil det blive yderst vanskeligt at gennemføre helt afgørende og stærkt påkrævede politiske foranstaltninger til integration af unge på arbejdsmarkedet.

I denne sammenhæng er der et presserende behov for at forhøje det finansieringsbeløb, der stilles til rådighed tidligt i programmeringsperioden til operationer støttet under ungdomsbeskæftigelsesinitiativet. Det er således nødvendigt at forhøje den første forfinansiering af den specifikke tildeling til ungdomsbeskæftigelsesinitiativet for at give mulighed for at fremskynde gennemførelsen af ungdomsbeskæftigelsesinitiativet. Den foreslåede forfinansieringssats skaber maksimal virkning inden for rammerne af de budgetmidler, der er til rådighed for ungdomsbeskæftigelsesinitiativet.

2. RESULTAT AF HØRINGER AF INTERESSEREDE PARTER OG KONSEKVENSANALYSER

Ingen høring af eksterne interesseparter.

3. JURIDISKE ASPEKTER AF FORSLAGET

Det foreslås at indsætte en ny bestemmelse i forordning (EU) nr. 1304/2013, nemlig artikel 22a om yderligere første forfinansiering til operationelle programmer støttet under ungdomsbeskæftigelsesinitiativet.

4. VIRKNINGER FOR BUDGETTET

Den foreslåede ændring indebærer ingen ændringer af de årlige lofter for forpligtelser og betalinger i den flerårige finansielle ramme, jf. bilag I til forordning (EU) nr. 1311/2013. Forslaget er budgetneutralt i programmeringsperioden 2014-2020.

Den årlige fordeling af forpligtelsesbevillinger til ungdomsbeskæftigelsesinitiativet er uændret.

Det øgede behov for betalingsbevillinger til yderligere første forfinansiering af ungdomsbeskæftigelsesinitiativet i 2015 vil blive dækket fuldt ud af bevillinger fra 2015-budgettet til den specifikke tildeling til ungdomsbeskæftigelsesinitiativet. Som følge heraf vil den foreslåede ændring ikke udløse et potentielt efterslæb af ubetalte fordringer i perioden 2014-2020.

2015/0026 (COD)

Forslag til

EUROPA-PARLAMENTETS OG RÅDETS FORORDNING

om ændring af Europa-Parlamentets og Rådets forordning nr. 1304/2013 om Den Europæiske Socialfond for så vidt angår en forhøjelse af det første forfinansieringsbeløb, der udbetales til operationelle programmer støttet under ungdomsbeskæftigelsesinitiativet

EUROPA-PARLAMENTET OG RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 164,

under henvisning til forslag fra Europa-Kommissionen,

efter fremsendelse af udkast til lovgivningsmæssig retsakt til de nationale parlamenter,

under henvisning til udtalelse fra Det Europæiske Økonomiske og Sociale Udvalg[1],

under henvisning til udtalelse fra Regionsudvalget[2],

efter den almindelige lovgivningsprocedure, og

ud fra følgende betragtninger:

(1) På baggrund af den vedvarende høje ungdomsarbejdsløshed i Unionen blev der iværksat et ungdomsbeskæftigelsesinitiativ, som skulle yde støtte til unge, der ikke er i beskæftigelse eller under uddannelse, i de hårdest ramte regioner. For at sikre en hurtig indsats med henblik på at bekæmpe ungdomsarbejdsløsheden fastsættes der i Europa-Parlamentets og Rådets forordning (EU) nr. 1303/2013[3] og Europa-Parlamentets og Rådets forordning (EU) nr. 1304/2013[4] bestemmelser, der giver mulighed for hurtigere mobilisering af de ressourcer, der er tildelt til ungdomsbeskæftigelsesinitiativet, herunder bl.a. afsættelse af samtlige midler i de første to år af programmeringsperioden, mulighed for at vedtage operationelle programmer til gennemførelse af ungdomsbeskæftigelsesinitiativet, før partnerskabsaftalen er forelagt for Kommissionen, og støtteberettigelse for udgifter afholdt i forbindelse med operationer under ungdomsbeskæftigelsesinitiativet fra og med den 1. september 2013.

(2) De budgetmæssige begrænsninger, som medlemsstaterne står over for, og manglen på tilgængelige midler i programmeringsperiodens indledende fase har forårsaget store forsinkelser i gennemførelsen af ungdomsbeskæftigelsesinitiativet. Ved forordning (EU) nr. 1303/2013 fastlægges niveauerne for det første forfinansieringsbeløb, der skal udbetales for at sikre, at medlemsstaterne har midler til at yde støtte til støttemodtagere, så snart gennemførelsen af de operationelle programmer påbegyndes. I forbindelse med ungdomsbeskæftigelsesinitiativet er disse beløb blevet anset for at være utilstrækkelige til at foretage de nødvendige betalinger til støttemodtagerne med henblik på gennemførelse af operationer.

(3) For at fjerne de budgetmæssige begrænsninger, som medlemsstaterne står over for i programmeringsperiodens indledende fase, er det, også i betragtning af det presserende behov for at bekæmpe ungdomsarbejdsløsheden og af ungdomsbeskæftigelsesinitiativets særlige karakter, hensigtsmæssigt at fastsætte bestemmelser, der supplerer forordning (EU) nr. 1303/2013, med henblik på at forhøje niveauet for den første forfinansiering, der udbetales til operationelle programmer støttet under ungdomsbeskæftigelsesinitiativet i 2015. For at sikre, at medlemsstaterne har tilstrækkelige midler til at foretage betalinger til støttemodtagere med ansvar for at gennemføre operationer til bekæmpelse af ungdomsarbejdsløsheden, bør der i 2015 udbetales et yderligere første forfinansieringsbeløb fra den specifikke tildeling til ungdomsbeskæftigelsesinitiativet til operationelle programmer støttet under ungdomsbeskæftigelsesinitiativet med henblik på at supplere forfinansieringsbeløbene udbetalt i overensstemmelse med forordning (EU) nr. 1303/2013.

(4) For at sikre, at det yderligere første forfinansieringsbeløb anvendes til omgående gennemførelse af ungdomsbeskæftigelsesinitiativet, bør det fastsættes, at dette beløb betales tilbage til Kommissionen, hvis EU-bidraget fra ungdomsbeskæftigelsesinitiativet ikke når op på et passende niveau i mellemliggende betalingsanmodninger fremsendt til Kommissionen 12 måneder efter nærværende forordnings ikrafttræden.

(5) For at sikre omgående anvendelse af foranstaltningerne i denne forordning bør den træde i kraft dagen efter offentliggørelsen i Den Europæiske Unions Tidende.

(6) Forordning (EU) nr. 1304/2013 bør derfor ændres —

VEDTAGET DENNE FORORDNING:

Artikel 1

I forordning (EU) nr. 1304/2013 indsættes følgende som artikel 22a:

"Artikel 22a

Betaling af yderligere forfinansiering til operationelle programmer støttet under ungdomsbeskæftigelsesinitiativet

1. Ud over det første forfinansieringsbeløb, der udbetales i henhold til artikel 134, stk. 1, litra b), i forordning (EU) nr. 1303/2013, udbetales der i 2015 et første forfinansieringsbeløb fra den specifikke tildeling til ungdomsbeskæftigelsesinitiativet til alle operationelle programmer støttet under ungdomsbeskæftigelsesinitiativet, uanset programmeringsordningens form som fastsat i artikel 18, med henblik på at forhøje den første forfinansiering fra den specifikke tildeling til ungdomsbeskæftigelsesinitiativet til 30 %.

2. Ved beregningen af den yderligere forfinansiering, som skal udbetales i henhold til stk. 1, fratrækkes de beløb, der er udbetalt fra den specifikke tildeling til ungdomsbeskæftigelsesinitiativet til det operationelle program i henhold til artikel 134, stk. 1, litra b), i forordning (EU) nr. 1303/2013.

3. Hvis medlemsstaterne ikke 12 måneder efter nærværende forordnings ikrafttræden fremsender mellemliggende betalingsanmodninger, hvor Unionens bidrag fra ungdomsbeskæftigelsesinitiativet mindst svarer til 50 % af den yderligere forfinansiering, betaler de hele den yderligere forfinansiering, der er udbetalt i henhold til stk. 1, tilbage til Kommissionen. Bidraget fra den specifikke tildeling til ungdomsbeskæftigelsesinitiativet til det pågældende operationelle program berøres ikke af en sådan tilbagebetaling."

Artikel 2

Denne forordning træder i kraft dagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den […].

På Europa-Parlamentets vegne På Rådets vegne

Formand Formand

FINANSIERINGSOVERSIGT

1. FORSLAGETS/INITIATIVETS RAMME

1.1. Forslagets/initiativets betegnelse

1.2. Berørt(e) politikområde(r) inden for ABM/ABB-strukturen

1.3. Forslagets/initiativets art

1.4. Mål

1.5. Forslagets/initiativets begrundelse

1.6. Varighed og finansielle virkninger

1.7. Påtænkt(e) forvaltningsmetode(r)

2. FORVALTNINGSFORANSTALTNINGER

2.1. Bestemmelser om kontrol og rapportering

2.2. Forvaltnings- og kontrolsystem

2.3. Foranstaltninger til forebyggelse af svig og uregelmæssigheder

3. FORSLAGETS/INITIATIVETS ANSLÅEDE FINANSIELLE VIRKNINGER

3.1. Berørt(e) udgiftspost(er) på budgettet og udgiftsområde(r) i den flerårige finansielle ramme

3.2. Anslåede virkninger for udgifterne

3.2.1. Sammenfatning af de anslåede virkninger for udgifterne

3.2.2. Anslåede virkninger for aktionsbevillingerne

3.2.3. Anslåede virkninger for administrationsbevillingerne

3.2.4. Forenelighed med indeværende flerårige finansielle ramme

3.2.5. Tredjemands bidrag til finansieringen

3.3. Anslåede virkninger for indtægterne

FINANSIERINGSOVERSIGT

1. FORSLAGETS/INITIATIVETS RAMME

1.1. Forslagets/initiativets betegnelse

Forslag til ændring af Europa-Parlamentets og Rådets forordning (EU) nr. 1304/2013 om Den Europæiske Socialfond for så vidt angår en forhøjelse af det første forfinansieringsbeløb, der udbetales til operationelle programmer støttet under ungdomsbeskæftigelsesinitiativet

1.2. Berørt(e) politikområde(r) inden for ABM/ABB-strukturen[5]

4 Beskæftigelse, sociale anliggender, arbejdsmarkedsforhold og inklusion

040264 Ungdomsbeskæftigelsesinitiativet

1.3. Forslagets/initiativets art

¨ Forslaget/initiativet drejer sig om en ny foranstaltning

¨ Forslaget/initiativet drejer sig om en ny foranstaltning som opfølgning på et pilotprojekt/en forberedende foranstaltning[6]

x Forslaget/initiativet drejer sig om en forlængelse af en eksisterende foranstaltning

¨ Forslaget/initiativet drejer sig om omlægning af en foranstaltning til en ny foranstaltning

1.4. Mål

1.4.1. Det eller de af Kommissionens flerårige strategiske mål, som forslaget/initiativet vedrører

Ikke relevant

1.4.2. Specifikke mål og berørte ABM/ABB-aktiviteter

Specifikt mål nr.

Ikke relevant

Berørte ABM/ABB-aktiviteter

Ikke relevant

1.4.3. Forventede resultater og virkninger

Angiv, hvilke virkninger forslaget/initiativet forventes at få for modtagerne/målgruppen.

Ikke relevant

1.4.4. Virknings- og resultatindikatorer

Angiv indikatorerne til kontrol af forslagets/initiativets gennemførelse.

Ikke relevant

1.5. Forslagets/initiativets begrundelse

1.5.1. Behov, der skal opfyldes på kort eller lang sigt

Ikke relevant

1.5.2. Merværdien ved en indsats fra EU's side

Ikke relevant

1.5.3. Erfaringer fra lignende foranstaltninger

Ikke relevant

1.5.4. Sammenhæng med andre relevante instrumenter og eventuel synergivirkning

Ikke relevant

1.6. Varighed og finansielle virkninger

¨ Forslag/initiativ af begrænset varighed

– x Forslag/initiativ gældende fra 1.1.2015 til 31.12.2023

– x Finansielle virkninger i 2015

¨ Forslag/initiativ af ubegrænset varighed

– Iværksættelse med en indkøringsperiode fra […] til […]

– derefter gennemførelse i fuldt omfang

1.7. Påtænkt(e) forvaltningsmetode(r)[7]

¨ Direkte forvaltning ved Kommissionen

– ¨ i dens tjenestegrene, herunder ved dens personale i EU's delegationer

– ¨ i gennemførelsesorganer

x Delt forvaltning i samarbejde med medlemsstaterne

¨ Indirekte forvaltning ved at overlade budgetgennemførelsesopgaver til:

– ¨ tredjelande eller organer, som tredjelande har udpeget

– ¨ internationale organisationer og deres organer (angives nærmere)

– ¨ Den Europæiske Investeringsbank og Den Europæiske Investeringsfond

– ¨ de organer, der er omhandlet i finansforordningens artikel 208 og 209

– ¨ offentligretlige organer

– ¨ privatretlige organer, der har fået overdraget samfundsopgaver, forudsat at de stiller tilstrækkelige finansielle garantier

– ¨ privatretlige organer, undergivet lovgivningen i en medlemsstat, som har fået overdraget gennemførelsen af et offentlig-privat partnerskab, og som stiller tilstrækkelige finansielle garantier

– ¨ personer, der har fået overdraget gennemførelsen af specifikke aktioner i den fælles udenrigs- og sikkerhedspolitik i henhold til afsnit V i traktaten om Den Europæiske Union, og som er udpeget i den relevante basisretsakt

– Hvis der angives flere forvaltningsmetoder, gives der en nærmere forklaring i afsnittet "Bemærkninger".

Bemærkninger

Ikke relevant

2. FORVALTNINGSFORANSTALTNINGER

2.1. Bestemmelser om kontrol og rapportering

Angiv hyppighed og betingelser.

Ikke relevant

2.2. Forvaltnings- og kontrolsystem

2.2.1. Konstaterede risici

Ikke relevant

2.2.2. Oplysninger om det interne kontrolsystem

Ikke relevant

2.2.3. Anslåede omkostninger og fordele ved kontrollen samt forventet fejlrisiko.

Ikke relevant

2.3. Foranstaltninger til forebyggelse af svig og uregelmæssigheder

Angiv eksisterende eller påtænkte forebyggelses- og beskyttelsesforanstaltninger.

Ikke relevant

3. FORSLAGETS/INITIATIVETS ANSLÅEDE FINANSIELLE VIRKNINGER

3.1. Berørt(e) udgiftspost(er) på budgettet og udgiftsområde(r) i den flerårige finansielle ramme

· Eksisterende udgiftsposter på budgettet

I samme rækkefølge som udgiftsområderne i den flerårige finansielle ramme og budgetposterne.

Udgiftsom­råde i den flerårige finansielle ramme || Budgetpost || Udgiftens art || Bidrag

Nummer [Betegnelse………………………...……………] || OB/IOB[8] || fra EFTA­lande[9] || fra kandidat­lande[10] || fra tredje­lande || iht. finans­forord­ningens artikel 21, stk. 2, litra b)

1 Intelligent og inklusiv vækst || 04.0264 [Ungdomsbeskæftigelsesinitiativet] || OB || NEJ || NEJ || NEJ || NEJ

· Nye budgetposter, som der er søgt om.

I samme rækkefølge som udgiftsområderne i den flerårige finansielle ramme og budgetposterne.

Udgiftsom­råde i den flerårige finansielle ramme || Budgetpost || Udgiftens art || Bidrag

Nummer [Betegnelse………………………...……………] || OB/IOB || fra EFTA­lande || fra kandidat­lande || fra tredje­lande || iht. finans­forord­ningens artikel 21, stk. 2, litra b)

|| [XX.YY.YY.YY] || || JA/NEJ || JA/NEJ || JA/NEJ || JA/NEJ

3.2. Anslåede virkninger for udgifterne

Den foreslåede ændring indebærer ingen ændringer af de årlige lofter for forpligtelser og betalinger i den flerårige finansielle ramme, jf. bilag I til forordning (EU) nr. 1311/2013.

Den årlige fordeling af forpligtelsesbevillinger til ungdomsbeskæftigelsesinitiativet er uændret.

Det øgede behov for betalingsbevillinger til den første forfinansiering af ungdomsbeskæftigelsesinitiativet i 2015 vil blive dækket af bevillinger under TITEL 4 (Beskæftigelse, sociale anliggender, arbejdsmarkedsforhold og inklusion) i 2015-budgettet til ESF og ungdomsbeskæftigelsesinitiativet.

3.2.1. Sammenfatning af de anslåede virkninger for udgifterne

i mio. EUR (tre decimaler)

Udgiftsområde i den flerårige finansielle ramme || Nummer 1 || Intelligent og inklusiv vækst

GD EMPL || || || 2014 || 2015 || 2016 || 2017 || 2018[11] || 2019 || 2020 || I ALT

 Aktionsbevillinger || || || || || || || ||

04.0264 [Ungdomsbeskæftigelsesinitiativet] || Forpligtelser || (1) || 0 || 0 || 0 || 0 || 0 || 0 || 0 || 0

Betalinger || (2) || 0 || 930 000 || 0 || 0 || -930 000 || 0 || 0 || 0

Administrationsbevillinger finansieret over bevillingsrammen for særprogrammet[12] || || || || || || || ||

Ikke relevant || || (3) || || || || || || || ||

Bevillinger I ALT til GD EMPL || Forpligtelser || = 1+1a+3 || 0 || 0 || 0 || 0 || 0 || 0 || 0 || 0

Betalinger || = 2+2a +3 || 0 || 930 000 || 0 || 0 || -930 000 || 0 || 0 || 0

 Aktionsbevillinger I ALT || Forpligtelser || (4) || 0 || 0 || 0 || 0 || 0 || 0 || 0 || 0

Betalinger || (5) || 0 || 930 000 || 0 || 0 || -930 000 || 0 || 0 || 0

 Administrationsbevillinger finansieret over bevillingsrammen for særprogrammer I ALT || (6) || 0 || 0 || 0 || 0 || 0 || 0 || 0 || 0

Bevillinger I ALT under UDGIFTSOMRÅDE 1 i den flerårige finansielle ramme || Forpligtelser || = 4+6 || 0 || 0 || 0 || 0 || 0 || 0 || 0 || 0

Betalinger || = 5+6 || 0 || 930 000 || 0 || 0 || -930 000 || 0 || 0 || 0

Hvis flere udgiftsområder påvirkes af forslaget/initiativet:

 Aktionsbevillinger I ALT || Forpligtelser || (4) || || || || || || || ||

Betalinger || (5) || || || || || || || ||

 Administrationsbevillinger finansieret over bevillingsrammen for særprogrammer I ALT || (6) || || || || || || || ||

Bevillinger I ALT under UDGIFTSOMRÅDE 1-4 i den flerårige finansielle ramme (Referencebeløb) || Forpligtelser || = 4+6 || || || || || || || ||

Betalinger || = 5+6 || || || || || || || ||

Udgiftsområde i den flerårige finansielle ramme || 5 || "Administration"

i mio. EUR (tre decimaler)

|| || || År n || År n+1 || År n+2 || År n+3 || Der indsættes flere år, hvis virkningerne varer længere (jf. punkt 1.6) || I ALT

GD <…….> ||

 Menneskelige ressourcer || || || || || || || ||

 Andre administrationsudgifter || || || || || || || ||

I ALT GD <…….> || Bevillinger || || || || || || || ||

Bevillinger I ALT under UDGIFTSOMRÅDE 5 i den flerårige finansielle ramme || (Forpligtelser i alt = betalinger i alt) || || || || || || || ||

i mio. EUR (tre decimaler)

|| || || År n[13] || År n+1 || År n+2 || År n+3 || Der indsættes flere år, hvis virkningerne varer længere (jf. punkt 1.6) || I ALT

Bevillinger I ALT under UDGIFTSOMRÅDE 1-5 i den flerårige finansielle ramme || Forpligtelser || || || || || || || ||

Betalinger || || || || || || || ||

3.2.2. Anslåede virkninger for aktionsbevillingerne

– ¨ Forslaget/initiativet medfører ikke anvendelse af aktionsbevillinger

– x Forslaget/initiativet medfører anvendelse af aktionsbevillinger som anført herunder:

Forpligtelsesbevillinger i mio. EUR (tre decimaler)

Der angives mål og resultat ò || || || År n || År n+1 || År n+2 || År n+3 || Der indsættes flere år, hvis virkningerne varer længere (jf. punkt 1.6) || I ALT

RESULTATER

Type[14] || Resul­taternes gnsntl. om­kost­ninger || Antal || Om­kost­ninger || Antal || Om­kost­ninger || Antal || Om­kost­ninger || Antal || Om­kost­ninger || Antal || Om­kost­ninger || Antal || Om­kost­ninger || Antal || Om­kost­ninger || Antal resul­tater i alt || Om­kost­ninger i alt

SPECIFIKT MÅL NR. 1[15]... || || || || || || || || || || || || || || || ||

- Resultat || || || || || || || || || || || || || || || || || ||

- Resultat || || || || || || || || || || || || || || || || || ||

- Resultat || || || || || || || || || || || || || || || || || ||

Subtotal for specifikt mål nr. 1 || || || || || || || || || || || || || || || ||

SPECIFIKT MÅL NR. 2 ... || || || || || || || || || || || || || || || ||

- Resultat || || || || || || || || || || || || || || || || || ||

Subtotal for specifikt mål nr. 2 || || || || || || || || || || || || || || || ||

OMKOSTNINGER I ALT || || || || || || || || || || || || || || || ||

3.2.3. Anslåede virkninger for administrationsbevillingerne

3.2.3.1. Resumé

– x Forslaget/initiativet medfører ikke anvendelse af administrationsbevillinger

– ¨ Forslaget/initiativet medfører anvendelse af administrationsbevillinger som anført herunder:

i mio. EUR (tre decimaler)

|| År n[16] || År n+1 || År n+2 || År n+3 || Der indsættes flere år, hvis virkningerne varer længere (jf. punkt 1.6) || I ALT

UDGIFTSOMRÅDE 5 i den flerårige finansielle ramme || || || || || || || ||

Menneskelige ressourcer || || || || || || || ||

Andre administrationsudgifter || || || || || || || ||

Subtotal UDGIFTSOMRÅDE 5 i den flerårige finansielle ramme || || || || || || || ||

Uden for UDGIFTSOMRÅDE 5[17] i den flerårige finansielle ramme || || || || || || || ||

Menneskelige ressourcer || || || || || || || ||

Andre udgifter af administrativ art || || || || || || || ||

Subtotal uden for UDGIFTSOMRÅDE 5 i den flerårige finansielle ramme || || || || || || || ||

I ALT || || || || || || || ||

Bevillingerne til menneskelige ressourcer og andre administrationsudgifter vil blive dækket ved hjælp af de bevillinger, der i forvejen er afsat til generaldirektoratets forvaltning af aktionen, og/eller ved intern omfordeling i generaldirektoratet, eventuelt suppleret med yderligere bevillinger, som tildeles det ansvarlige generaldirektorat i forbindelse med den årlige tildelingsprocedure under hensyntagen til de budgetmæssige begrænsninger.

3.2.3.2. Anslået behov for menneskelige ressourcer

– x Forslaget/initiativet medfører ikke anvendelse af menneskelige ressourcer

– ¨ Forslaget/initiativet medfører anvendelse af menneskelige ressourcer som anført herunder:

Overslag angives i årsværk

|| År n || År n+1 || År n+2 || År n+3 || Der indsættes flere år, hvis virkning­erne varer længere (jf. punkt 1.6)

 Stillinger i stillingsfortegnelsen (tjenestemænd og midlertidigt ansatte) || ||

XX 01 01 01 (i hovedsædet og i Kommissionens repræsentationskontorer) || || || || || || ||

XX 01 01 02 (i delegationer) || || || || || || ||

XX 01 05 01 (indirekte forskning) || || || || || || ||

10 01 05 01 (direkte forskning) || || || || || || ||

 Eksternt personale (i årsværk)[18] ||

XX 01 02 01 (KA, UNE, V under den samlede bevillingsramme) || || || || || || ||

XX 01 02 02 (KA, LA, UNE, V og JED i delegationerne) || || || || || || ||

XX 01 04 yy [19] || - i hovedsædet || || || || || || ||

- i delegationer || || || || || || ||

XX 01 05 02 (KA, UNE, V – indirekte forskning) || || || || || || ||

10 01 05 02 (KA, UNE, V – direkte forskning) || || || || || || ||

Andre budgetposter (skal angives) || || || || || || ||

I ALT || || || || || || ||

XX angiver det berørte politikområde eller budgetafsnit.

Personalebehovet vil blive dækket ved hjælp af det personale, som generaldirektoratet allerede har afsat til aktionen, og/eller interne rokader i generaldirektoratet, eventuelt suppleret med yderligere bevillinger, som tildeles det ansvarlige generaldirektorat i forbindelse med den årlige tildelingsprocedure under hensyntagen til de budgetmæssige begrænsninger.

Opgavebeskrivelse:

Tjenestemænd og midlertidigt ansatte ||

Eksternt personale ||

3.2.4. Forenelighed med indeværende flerårige finansielle ramme

– x Forslaget/initiativet er foreneligt med indeværende flerårige finansielle ramme.

– ¨ Forslaget/initiativet kræver omlægning af det relevante udgiftsområde i den flerårige finansielle ramme.

Der redegøres for omlægningen med angivelse af de berørte budgetposter og beløbenes størrelse.

– ¨ Forslaget/initiativet kræver, at fleksibilitetsinstrumentet anvendes, eller at den flerårige finansielle ramme revideres.

Der redegøres for behovet med angivelse af de berørte udgiftsområder og budgetposter og beløbenes størrelse.

3.2.5. Tredjemands bidrag til finansieringen

– Forslaget/initiativet indeholder ikke bestemmelser om samfinansiering med tredjemand.

– Forslaget/initiativet indeholder bestemmelser om samfinansiering, jf. følgende overslag:

Bevillinger i mio. EUR (tre decimaler)

|| År n || År n+1 || År n+2 || År n+3 || Der indsættes flere år, hvis virkningerne varer længere (jf. punkt 1.6) || I alt

Angiv organ, som deltager i samfinansieringen || || || || || || || ||

Samfinansierede bevillinger I ALT || || || || || || || ||

3.3. Anslåede virkninger for indtægterne

– x Forslaget/initiativet har ingen finansielle virkninger for indtægterne.

– ¨ Forslaget/initiativet har følgende finansielle virkninger:

– ¨ for egne indtægter

– ¨ for diverse indtægter

i mio. EUR (tre decimaler)

På budgettets indtægtsside || Bevillinger til rådighed i indeværende regnskabsår || Forslagets/initiativets virkninger[20]

År n || År n+1 || År n+2 || År n+3 || Der indsættes flere år, hvis virkningerne varer længere (jf. punkt 1.6)

Artikel …………. || || || || || || || ||

For diverse indtægter, der er formålsbestemte, angives det, hvilke af budgettets udgiftsposter der påvirkes.

Det oplyses, hvilken metode der er benyttet til at beregne virkningerne for indtægterne.

[1] EUT C […] af […], s. […].

[2] EUT C […] af […], s. […].

[3] Europa-Parlamentets og Rådets forordning (EU) nr. 1303/2013 af 17. december 2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond og om ophævelse af Rådets forordning (EF) nr. 1083/2006 (EUT L 347 af 20.12.2013, s. 320).

[4] Europa-Parlamentets og Rådets forordning (EU) nr. 1304/2013 af 17. december 2013 om Den Europæiske Socialfond og om ophævelse af Rådets forordning (EF) nr. 1081/2006 (EUT L 347 af 20.12.2013, s. 470).

[5] ABM: Activity Based Management (aktivitetsbaseret ledelse) – ABB: Activity Based Budgeting (aktivitetsbaseret budgetlægning).

[6] Jf. finansforordningens artikel 54, stk. 2, litra a) hhv. b).

[7] Forklaringer vedrørende forvaltningsmetoder og henvisninger til finansforordningen findes på webstedet BudgWeb: http://www.cc.cec/budg/man/budgmanag/budgmanag_en.html.

[8] OB = opdelte bevillinger/IOB = ikke-opdelte bevillinger.

[9] EFTA: Den Europæiske Frihandelssammenslutning.

[10] Kandidatlande og, efter omstændighederne, potentielle kandidatlande på Vestbalkan.

[11] I overensstemmelse med artikel 136 i forordning (EU) nr. 1303/2013 udlignes forfinansieringen med de udgifter under ungdomsbeskæftigelsesinitiativet, der er anmeldt pr. 31.12.2018.

[12] Teknisk og/eller administrativ bistand og udgifter til støtte for gennemførelsen af EU's programmer og/eller aktioner (tidligere BA-poster), indirekte forskning, direkte forskning.

[13] År n er det år, hvor gennemførelsen af forslaget/initiativet begynder.

[14] Resultater er de produkter og tjenesteydelser, der skal leveres (f.eks. antal finansierede studenterudvekslinger, antal km bygget vej osv.).

[15] Som beskrevet i punkt 1.4.2. 'Specifikke mål ...'.

[16] År n er det år, hvor gennemførelsen af forslaget/initiativet begynder.

[17] Teknisk og/eller administrativ bistand og udgifter til støtte for gennemførelsen af EU's programmer og/eller aktioner (tidligere BA-poster), indirekte forskning, direkte forskning.

[18] KA: kontraktansatte, LA: lokalt ansatte, UNE: udstationerede nationale eksperter, V: vikarer, JED: junioreksperter ved delegationerne.

[19] Delloft for eksternt personale under aktionsbevillingerne (tidligere BA-poster).

[20] Med hensyn til EU's traditionelle egne indtægter (told, sukkerafgifter) opgives beløbene netto, dvs. bruttobeløb, hvorfra der er trukket opkrævningsomkostninger på 25 %.